
NAU TEN Osztályelőírás


Érvényes: 2021.01.20.-tól   
A NAU TEN típusú vitorlás hajót Andrej Justin tervezte a Nautic Boat Kft megbízásából. Az osztály 6 jelenleg  taggal (5 hajótulajdonos, 1 örökös tag) rendelkezik.  

BEVEZETÉS     


Ez a bevezetés előkészítése a következő oldalakon található NAU TEN Osztályelőírásnak. 
A NAU TEN osztály felmérés által ellenőrzött osztály, ami azt jelenti, hogy a hajótest, a hozzá csatlakozó víz alatti elemek, a rudazat, és a vitorlázat használatbavétel előtt az World Sailing nemzetközi szabályai alapján felmérésen esik át. Új építésű hajók esetében a hajóépítő és licensz tulajdonos garantálja az osztály szabályzat betartását és gyártásközi ellenőrzését.
A NAU TEN típus licensz tulajdonosa a Nautic Boat Kft, mely azt jelenti, hogy a szabályzatban leírt elemek többségének építési jogát a Nautic Boat Kft fenntartja, vagy megbízott partnere által engedélyezi. 
A vitorlák, és néhány kisebb elem nem esik e korlátozás alá, azt a hajó tulajdonosa a szabályokban meghatározott korlátokon belül készítheti, illetve készíttetheti.  
A hajó teljes egészéről a használatbavétel előtt, majd esetenként annak ellenőrzése, javítása, pótlása esetén felmérési dokumentum készül, mely állapot megőrzése a tulajdonos felelőssége.  
A következő oldalakon olvasható szabályt zártnak tekintjük, ami azt jelenti, hogy ami abban nincs megemlítve, az nem azt jelenti, hogy szabad. Minden olyan fejlesztés és/vagy változtatást, melyeket az alábbi szabályozás nem tilt, de a hajó versenyképességét egyértelműen befolyásolja - az osztály tagok elé kell terjeszteni és arról szavazással kell dönteni.
Kérjük, hogy a szabály értelmezésének kérdéseivel keresse meg a licensz tulajdonost és/vagy a NAU TEN osztályt.  
  

I FEJEZET – ADMINISZTRÁCIÓ 

A – Általános rész 

A.1. NYELV 

A.1.1. Az osztályelőírás hivatalos nyelve a magyar  
A.1.2. A “kell” szóval jelöltek kötelezőek, a“lehet” szó lehetőséget jelent. 
A.2. RÖVIDÍTÉSEK 

A.2.1. World Sailing National Sailing Federation  MNA World Sailing Member National Authority  NCA Nemzeti Nau TEN Osztályszövetség  ERS Equipment Rules of Sailing  RRS Racing Rules of Sailing  OSR Offshore Special Regulations 

A.3. HATÓSÁG 

A.3.1. Az osztály nemzeti hatósága a Magyar Vitorlás Szövetség (MVSZ), mely együttműködik a NAU TEN Osztályszövetséggel az osztályelőírások betartásában 
A.3.2. A felmérési dokumentumot kiállító személy/szervezet és/vagy az MVSZ egyaránt jogosult a felmérési dokumentum visszavonására.  

A.4. AZ OSZTÁLY ADMINISZTRÁCIÓJA 

A.4.1. Az Osztály szakmai ellenőrzését végző szervezet az MVSZ  
A.4.2. Az MVSZ az osztályelőírások betartatását az Osztály általános tevékenységének tekinti, ugyanakkor azt bármikor ellenőrizheti. 

A.5. OSZTÁLYELŐÍRÁSOK VÁLTOZTATÁSA 

A.5.1. Ezzel kapcsolatban az RRS 89.1.d) – ISAF Regulation 26.5(f) szabályait, valamint az MVSZ belső rendelkezéseit kell alkalmazni. A NAU TEN osztály 2021. évtől minden páratlan évben tervezi az osztályelőírás felülvizsgálatát, ez alól kizárólag a biztonságot érintő döntések egyszerű többséggel és valamennyi egyhangú döntés jelenthetnek kivételt. Osztálykapitány az új változatot a tagok jóváhagyásával teszi közzé legkésőbb a tárgyév első ranglista versenyét megelőzően. 

A.6. OSZTÁLYELŐÍRÁSOK KIEGÉSZÍTÉSE 

A.6.1. A meglevő osztályelőírások változtatását az MVSZ a saját, és a World Sailing szabályainak figyelembe vételével rögzíti. 

.7 OSZTÁLYELŐÍRÁSOK ÉRTELMEZÉSE 
A.7.1. Az osztályelőírás értelmezését a mindenkor érvényes World Sailing szabályok figyelembevételével történik.  


A.8. ÉPÍTÉSI JOGDÍJ 

A.8.1. A hajót jelenleg a kizárólag licensz tulajdonos építheti, ezért ilyet nem alkalmazunk. 

A.9. VITORLASZÁMOK
 
A.9.1. A rajtszámokat az Osztályszövetséggel egyeztetve az MVSZ adja ki. 
A.9.2. A rajtszámokat “HUN 1002”-től kezdődően kell kiadni. A prototípus a HUN 1010-es számot viseli.

A.10. A HAJÓTEST AZONOSÍTÁSA 

A.10.1. A nemzetközi szabályoknak megfelelő azonosítás feltételei az alábbiak 
(a) Építési ország jele              
(b) Sorozatszám  
(c) Az építő azonosítója 
(d) Az építés ideje 
(e) Hajólevél 
(f) Felmérési dokumentumok:
	1) Gyártói műbizonylat, amely igazolja a hajótest, szerelvényezés és a rudazat megfelelőségét
	2) Súlymérési táblázat, melyet változások esetén kell aktualizálni 
	3) Vitorla felmérését a felmérő által ellenjegyezve kell jelölni


A.11. A HAJÓTEST ISMÉTELT FELMÉRÉSE 

A.11.1. Erre az alábbi esetekben kerülhet sor 
(a) Hajólevél cseréje, változtatása, visszavonása, kivétel a hajólevél érvényességének meghosszabbítása.
(b) Felmérési dokumentum cseréje, változtatása, visszavonása 

B – Részvételi jogosultság Az osztályhoz tartozó hajó versenyeken történő részvételének jogosultsága 

B.1. OSZTÁLYELŐÍRÁS ÉS FELMÉRÉSI DOKUMENTUM 

B.1.1. A hajónak kötelező: 
(a) Feleljen meg az osztályelőírásoknak. 
(b) Legyen érvényes felmérési dokumentuma, lásd A.10.1. 

B.2 OSZTÁLY JELZÉSEK 
B.2.1. Osztály azonosítására alkalmas jel elhelyezése a hajótesten nem kötelező.  
B.2.2. A nagyvitorlán osztályjelzés (NAUTEN), és a kiadott rajtszám (HUN 10…) viselése kötelező. 

II FEJEZET – KÖVETELMÉNYEK, MÉRETEK  
C – Versenyfeltételek 

C.1. ÁLTALÁNOS 

C.1.1. SZABÁLYOK 
(a) Az RRS, és az MVSZ saját rendelkezéseit kell alkalmazni.  
(b) A felszerelések, eszközök használatára vonatkozóan az ERS érvényes.  

C.2. VERSENYZŐK 

C.2.1. KORLÁTOZÁSOK 
(a) „Owner-helm” szabály:
Az osztály által kijelölt ranglista versenyeken – kizárólag a hajó tulajdonosa, aki egyben az osztály teljes jogú tagja, nevezhető kormányosnak, aki a kormányzást a verseny teljes ideje alatt nem adhatja át a legénység egyetlen tagjának sem. Kivételt képez ez alól a kormányos egészségügyi szünete. A tárgyévre vonatkozóan érvényes taglistát az osztály a tárgyévi első ranglista versenyt megelőzően teszi közzé. (6. számú melléklet)
Ettől eltérni különleges esetekben (családi esemény, egészségügyi gondok, stb.) lehet, ehhez azonban a többi hajó tulajdonosának a 100%-os jóváhagyása szükséges.
Fenti szabály alól kivétel Soponyai Géza, örökös tag, aki igény esetén bármelyik hajót kormányozhatja.
(b) Osztály-versenyeken a versenyzők létszáma minimum 3 (három) fő
(c) A versenyre a hajóra benevezett, tehát a hajón kötelezően tartózkodó versenyzők számát a verseny(sorozat) idején  nem lehet megváltoztatni, csak a  versenykiírásban meghatározott feltételekkel cserélni.              
(d) ORC versenyeken a versenyzők összsúly maximumát az érvényes ORC Certificate határozza meg.  
(e) „Profi” kategóriába sorolt versenyzők alkalmazása csapatokban.
Profi vitorlázó definíciója: Olyan igazolt, vagy versenyengedélyes sportoló, aki tudásánál, tapasztalatánál fogva magasabb színvonalon tud vitorlázni, csapatot iránytani, mint az adott egység csapatának bármelyik tagja, és/vagy a közreműködéséért bármilyen ellentételezésben részesül az általa támogatott csapattól, hajótulajdonostól. 
Hajónként egy profi csapattag alkalmazható, az alábbi feltételekkel: az Osztály által kiválasztott és megszavazott ranglistaversenyek mindegyikén szerepelnie kell.
A profi státuszú csapattag személyét a hajótulajdonosnak be kell jelentenie az Osztálynak, és azt a versenyszezon kezdete előtt többségi/egyhangú szavazással jóvá kell hagynia. 	Comment by Microsoft-fiók: Ennek részleteit pontosítsuk. Ez egy alfa verzió.

C.3. SZEMÉLYI FELSZERELÉS 

C.3.1. KÖTELEZŐ 
(a) A hajón tartózkodó versenyzők mindegyikének a verseny vízterületén érvényes szabályoknak megfelelő védelmet biztosító mentőmellényt kell biztosítani, ezért a hajó kormányosa felel. 

C.4. HIRDETÉS 
C.4.1. KORLÁTOZÁSOK  
(a) Hirdetéseket kizárólag az World Sailing Advertising Code. ( World Sailing Regulation 20), illetve az MVSZ előírásai szerint szabad elhelyezni.

C.5. MOZGATHATÓ FELSZERELÉS/ESZKÖZÖK   
(a) Kizárólag az World Sailing, MVSZ szabályok figyelembe vételével.
(b) Orrsudár és a Top-Génua használata: 

1) Túra futamokon: 
Minden vitorla használata engedélyezett

2) Pálya futamokon:
Top-Génua használata pálya futamokon nem engedélyezett.

3) Minden olyan versenyen, ahol hajóink nem osztályunkban (pl. YS/ORC) kerülnek értékelésre, az értékelési rendszer szerinti vitorla használat az engedélyezett. 
 
C.6. VÁLTOZTATÁS, KARBANTARTÁS, JAVÍTÁS 
(a) Minden hajónak meg kell felelnie az eredeti terveknek, építési előírásoknak.  Hacsak a szabályok kifejezettem nem engedik meg, ezektől nem szabad eltérni.  Bármilyen eltérés csak az építési joggal rendelkező írásbeli engedélye alapján valósítható meg. 
(b) Karbantartási munkák, például festés, polírozás végzése újramérés, illetve felmérési bizonylat kiadása nélkül végezhető.  A hajótest, és a csatlakozó felszerelések/berendezések bármely része, a rudazat, és a vitorlázat tekintetében bármilyen eltérés, változás esetén a felmérési bizonylat automatikusan érvényét veszti. A félreértések elkerülése érdekében a tulajdonos minden beavatkozás előtt egyeztessen a hajó építőjével, és az osztályfelmérővel.   

C.7. HAJÓ               
(a) A hajótest, fedélzet, és belső berendezések építését az érvényes előírások szerint csak a licensz tulajdonos végezheti.                     
(b) A hajó teljes verseny súlya, beleértve az álló és a rudazathoz kapcsolódó futókötélzetet, a rudazat elemeit, a kormányszerkezetet, a belső berendezést, motort, teli üzemanyag és üres víztartállyal, illetve egy darab nagyvitorlával és egy darab merev vorstagra húzható orrvitorlával nem lehet kevesebb, mint 3.050 kg. A súlyméréseket a taggyűlési jegyzőkönyvekben kell rögzíteni. A súlyméréseket min. 3 fős tagi bizottság végzi a hajó tulajdonosa, osztálykapitány és egy további tag jelenlétében. A méréseket a Nautic Boat Kft saját mérlegével egységesen kell elvégezni.	Comment by Microsoft-fiók: Mérés szempontjából egyszerűbb a teli tank és üres víztartály. A tankot nehéz leűríteni, és ebben lehet akár 30 kg különbség is. A víztartály általában üres	Comment by Microsoft-fiók: Ezt módosítsuk a felmérés után (3200 kg a reális)
(c) Amennyiben a hajó súlya a fenti követelményekkel nem éri el a minimum súlyt, úgy azt roncsolás mentesen el nem távolítható módon rögzített pótsúllyal kell felsúlyozni. 
(d) A pótsúlyokat a gyártó közreműködésével az árboc mellett, a tőkesúly szerkény vonalában az oldalsó fekhelyek alatt kerülnek elhelyezésre és rögzítésre.

C.8. HAJÓTEST, ÉS A HOZZÁ KAPCSOLÓDÓ ELEMEK  
(a) Egy verseny/sorozaton csak egy tőkesúly és egy kormánylap használható, kivéve, ha komolyabb sérülés, vagy elvesztés miatt feltétlen cserére szorulnak. 
(b) A hajón található, helyéről elmozdított fedeleket állandóan visszahelyezésre kész állapotban kell tartani.  
(c) Tiltások: bármilyen olyan művelet (pl. fúrás, csiszolás, anyagok cseréje), amely a hajó, vagy tartozékai súlyát, súlyelosztását, vagy formáját megváltoztatják, szigorúan tilos.  

C.9. RUDAZAT  
(a) Egy verseny/sorozaton csak egy készlet rudazat használható, kivéve, ha azok súlyos sérülés, elvesztés miatt cserére szorulnak.   

C.10. VITORLÁK  
(a) Osztály verseny/sorozaton csak  1: nagyvitorla, 2: Génua (merev forestay-en), 2 Top-Genua és 3 Genakkerlehet a fedélzeten, értelem szerűen a C.5. (b) 2) pont szerint pályaversenyen a 2 Top-Génua nem lehet a hajókon. Ez alól kivételt a C.5. (b) 3) pont határozza meg. Az ORC versenyeken a vitorlák számát az érvényes Certificate határozza meg.
(b) A vitorlán található jelzéseket az RRS előírásainak kell megfelelniük.  
(c) A nagyvitorla alsó éle egyaránt lehet a bumban futó, vagy szabad kivitelű.   

D – Hajótest 

D.1. ELEMEK 
D.1.1. KÖTELEZŐ 
(a) Hajóhéj 
(b) Fedélzet 
(c) Nyílászárók 
D.1.2. TETSZŐLEGES Nincs. 

D.2. ÁLTALÁNOS 

D.2.1. SZABÁLYOK 
(a) A hajótest feleljen meg az osztályelőírásoknak a felmérés idején. 
D.2.2. ÚJRA AZONOSÍTÁS: Lásd az A.13 szabályt. 
D.2.3. VÁLTOZTATÁS, KARBANTARTÁS, JAVÍTÁS 
(a) D.1.1 pontban említett elemeket nem lehet megváltoztatni.  
(b) A rendszeres karbantartás, például festés elvégzése a hajó újra-felmérése nélkül is engedélyezett.  
(c) A fenti eseteken kívül elvégzett tevékenység esetén a hajó újra felmérése, és új felmérési bizonyítvány kiállítása szükséges. Az új felmérési bizonyítványban (gyártói műbizonylat) rögzíteni kell az elvégzett beavatkozásokat. 

D.2.4. AZONOSÍTÁS 
(a) A hajótestet a jogszabályok szerint kiadott gyártási sorozatszám azonosítja.  
D.2.6 ÉPÍTŐ
(a) A hajótestet a gyártási licensz tulajdonosa által megbízott gyártó készítheti. 
(b) A gyártói sablon/ok a licensz tulajdonos tulajdonát képezi/k.

D.3. HÉJ  
(a) A héj a licensz előírás szerint vákuuminfúziós eljárással készített, GRP-PVC anyagú szerkezet.
D.4. FEDÉLZET  
(a) A fedélzet a licensz előírás szerint vákuuminfúziós eljárással készített, GRP-PVC anyagú szerkezet.

D.5. NYÍLÁSZÁRÓK  
(a) A nyílászárók a licensz előírás szerint készített, műanyag szerkezetek       

D.6.  ÖSSZESZERELT HAJÓTEST 
D.6.1. SZERELVÉNYEK 
(a) KÖTELEZŐ  
Az alábbi szerelvényeket a fedélzeti elrendezési rajz (2. számú melléklet) szerint kell elhelyezni  
(1) Orrveret  
(2) Elő merevítő veretei  
(3) Oldalmerevítők veretei  
(4) 1-1 pár csörlő az orrvitorla, és a Genakker, illetve a backstay kezeléséhez
(5) Az orrvitorla kezeléséhez szükséges veretek, az csigák, sín, kötélfogók - az orrvitorlák kezeléséhez kereszti és hosszanti irányú csúszósín felszerelése is engedélyezett. Orrvitorla csak betekerhető, merev forstágon helyezhető el.
(6) A nagyvitorla kezeléséhez szükséges veretek, csigák, sín, kötélfogók, csúszósín  
(7) Az asszimetrikus spinakker kezeléséhez szükséges veretek, csigák, sín, kötélfogók  
(8) Árboc talpveret, és rögzítő elemek.   
(9) Hátra merevítő veretei, állító rendszer, és kötélfogók  
(10)  Vízhatlan ablakok: 1 db állítható a kabintetőn, 2 db nyitható achterkabin szellőző
(11)  Bejárati ajtó/k 
(12) Alba
(13) Kormányzás lehet rudas, illetve dupla körkormányos, sodronyköteles hajtásmóddal
 
(b) TETSZŐLEGES (1) Navigációs berendezések, jelző műszerek, széljelzők

D.6.2 MÉRETEK                      
A NAU TEN főbb méretei:   
LOA Teljes test-hossz (orrsudár nélkül)	LWL Vízvonal hossza 	Bmax Legnagyobb szélesség  
10.010 mm – 10.020 mm		9.950 mm 		3.330 mm  

D.6.3 SÚLYOK  
Alap (gyártói) állapotban, beleértve az álló és a rudazathoz kapcsolódó futókötélzetet, a rudazat elemeit, a kormányszerkezetet, a belső berendezést, motort, üres üzemanyag és víztartállyal, illetve egy darab nagyvitorlával és egy darab merev vorstagra húzható orrvitorlával nem lehet kevesebb, mint 3.050 kg. 	Comment by Microsoft-fiók: Ezt módosítsuk a felmérés után (3200 kg a reális)

Felmérési súly definícióját a C.7. (b) pont határozza meg.
D.6.3 MOTOR ÉS TARTÁLYOK     
NAU TEN beépített dízel motorral, és Z-kihajtással, összecsukódó  propellerrel van ellátva. Volvo Penta motor esetében gyári Volvo összecsukódó két, illetve háromlevelű propeller engedélyezett.	Comment by Microsoft-fiók: Ezt a propllerkérdést januárban véglegesítsük. Megyjegyzésként: A Nautic árlistában, noha ez nem volt kiemelve, de kizárólag a gyári Volvo 2 és 3 levelű propellerek voltak elérhetőek. Semmilyen más gyártó propellereit nem raktuk fel egyik hajóra sem. Nem szabályoztuk a pontos típust, mert nem volt rá szükség akkor.
A hajóban két beépített tartály található, a gázolaj max. 50 l, a víztartály max. 100 l kapacitású. (utóbbi nem kötelező)   

[bookmark: _GoBack]E – A hajótesthez kapcsolódó elemek 
E.1 ELEMEK 
E.1.1 KÖTELEZŐ 
(a) Tőkesúly 
(b) Kormány 
E.1.2 TETSZŐLEGES Nincs. 

E.2 ÁLTALÁNOS 

E.2.1 SZABÁLYOK 
(a) A hajótesthez kapcsolódó elemek feleljenek meg az osztályelőírás, és a gyártási dokumentáció feltételeinek.
(b) Osztály tagjai tudomásul veszik, hogy a prototípus hajó eltérő méretű, de azonos tömeggel rendelkező tőkesúllyal lett felszerelve. Így ez megfelel az osztály szabályzatának. A jövőben épülő hajóknál a szabályzattól való eltérés kizárólag fix vagy emelhető tőkesúly vonatkozásában megengedett. Az egyes hajók felszereltségét a súlymérési táblázatban (lásd A.10.1. (f) pont) kell rögzíteni.
E.2.2 VÁLTOZTATÁS, KARBANTARTÁS, JAVÍTÁS 
(a) A hajótesthez kapcsolódó elemeket –hacsak az osztályelőírás kifejezetten meg nem engedi - nem lehet megváltoztatni.  
(b) A rendszeres karbantartás újra felmérés nélkül megengedett. 
E.2.3 FELMÉRÉS 
(a) A hivatalos felmérő az érintett elemeket felméri, és annak eredményét a felmérési dokumentumban rögzíti.  

E.2.4 GYÁRTÓ 
(a) A hajótesthez kapcsolódó elemeket csak a licensz tulajdonos gyárthatja. 

E.3 TŐKESÚLY 
E.3.1 SZABÁLYOK 
(a) A tőkesúly a felmérés időpontjában feleljen meg az osztályelőírás követelményeinek.    
(b)  A tőkesúly lehet rögzített, vagy a gyártó által rendelkezésre bocsátott hidraulikusan emelhető kivitelű. Hidraulikus rendszer alkalmazása esetén verseny közben a tőkesúlynak mindig a legalsó helyzetben kell lennie. 

E.3.2 FELMÉRÉS 
(a) A tőkesúly megfelelőségét a gyártó felmérése alapján kell a felmérési dokumentumban rögzíteni.  
E.3.3 GYÁRTÓ 
(a) A tőkesúlyt csak a licensz tulajdonos gyárthatja. 
E.3.5 ANYAGOK 
(a) A tőkesúly bulbája ólomból készül 
(b) A bulbát GRP-bevonattal kell ellátni.   

E.3.6 MÉRETEK, SÚLY (Értelmezéshez lásd a 3. sz mellékletet.)   
A tőkesúly komplettre szerelve 1150 kg.

E.4 KORMÁNYLAP 
E.4.1 SZABÁLYOK 
(a) A kormánylap a felmérés időpontjában feleljen meg az osztályelőírás követelményeinek.   

E.4.2 FELMÉRÉS 
(a) A hivatalos felmérő a kormánylapot felméri, és annak eredményét a felmérési dokumentumban rögzíti 

E.4.3 GYÁRTÓ 
(a) A kormánylapot csak a licensz tulajdonos gyárthatja. 

E.4.4 ANYAGOK 
(a) A kormánylap a gyártási dokumentáció alapján készüljön.  
E.4.5 MÉRETEK, SÚLY 
	Kormánylap
	minimum (mm)
	maximum (mm)

	E távolság
	1 890
	1 900

	Horizontális méret 240 mm-nél
	390
	395

	Vertikális méret 240 mm-nél
	60
	65

	Horizontális méret 520 mm-nél
	360
	365

	Vertikális méret 520 mm-nél
	50
	55

	Kormánylap gyártói súlya (kg)
	19,5
	20

	(eltérő mértek lehetségesek lásd E.2.1. (b) pont)
	
	


A kormány tengelye készülhet alumíniumból, illetve rozsdamentes acélból is.

F – Rudazat 
F.1 ELEMEK 
F.1.1 KÖTELEZŐ 
(a) Árboc (b) Bum (c) Orrsudár (d) Állókötélzet (e) Futókötélzet (f) Alba
F.1.2 MEGENGEDETT: Nincs 

F.2 ÁLTALÁNOS 
F.2.1 SZABÁLYOK 
(a) A rudazat a felmérés időpontjában feleljen meg az osztályelőírás követelményeinek.   
(b) Az álló, és futókötélzet feleljen meg az osztályelőírás követelményeinek. 

F.2.2 VÁLTOZTATÁS, KARBANTARTÁS, JAVÍTÁS 
(a) A rudazatot – hacsak az osztályelőírás kifejezetten meg nem engedi - nem lehet megváltoztatni. 
(b) A rendszeres karbantartás újra felmérés nélkül megengedett. 
F.2.3 FELMÉRÉS 
(a) Gyártó – Jelenleg Sparcraft RDM, - garantálják a NAU TEN osztály rudazatainak érvényes osztály szabályzat szerinti megfelelőségét. A gyártók által szállított rudazatokat a kizárólagos forgalmazó Nautic Boat Kft a szabályzat megfelelőségére vonatkozóan ellenőrzi.

F.2.4 GYÁRTÓ 
(a) A rudazat elemei csak a licensz tulajdonos engedélyével gyárthatóak. Ez a gyártó jelenleg a Sparcraft RDM. 

F.3 ÁRBOC 
F.3.1 ANYAG 
(a) Az árboc alumíniumból készül. 
F.3.2 SZERKEZET 
(a) Az árbocon a vitorla első élének rögzítésére szolgáló, az árboc anyagából készült rögzítő sínt lehet kiképezni vagy előre gyártott sínelemeket felszerelni.  

F.3.3 SZERELVÉNYEK 
(a) KÖTELEZŐ 
(1) Árboc top, és talp, valamint bum csatlakozó veret
(2) Nagyvitorla, orrvitorlák, Genakker, Top Genua felhúzó csigák verettel, 
(3) Navigációs fények
b) TETSZŐLEGES 
(1) Navigációs elektronikus műszerek 
(2) Windex
(3) Antennák
(4) Deck világítás

F.3.5 MÉRETEK  
4. számú melléklet tartalmazza a árboc műszaki rajzát és a pontos méreteket.

F.4 BUM 
F.4.1 ANYAGOK 
(a) A bum alumíniumból készül 
F.4.2 SZERKEZET 
(a) A bumon a vitorla alsó élének állítására szolgáló megoldás tetszőleges, de ha az nem szabadonfutó, a bumon a bum anyagából készült rögzítő sínt kell kiképezni,vagy előre gyártott sín elemeket kell rögzíteni.
4. számú melléklet tartalmazza a bum műszaki rajzát és a pontos méreteket.

F.4.3 VERETEK 
(a) KÖTELEZŐ (1) Árboc, és alba csatlakozó veretek (2) A vitorla első, és alsó élének állítását szolgáló csigák, és kötélzet (3) A nagyvitorla kötél csigarendszere
(b) TETSZŐLEGES (1) Nincs 

F.4.5 MÉRETEK, SÚLY   
4. számú melléklet tartalmazza a bum műszaki rajzát és a pontos méreteket.

F.5 ORRSUDÁR 
F.5.1 GYÁRTÓ 
(a) A Nautic Boat kft, de a mindenkori gyártó kijelölése a licensz tulajdonos hatásköre.
F.5.2 ANYAG, SZERKEZET 
(a) Az orrsudár karbonból, a licensz leírás szerint készül.
F.5.3 TARTOZÉKOK 
(a) A licenszben leírtak alapján állítókötélzet  
F.5.4 MÉRETEK  
Az orrsudár túlnyúlása az orrtőke síkjától 990 mm.

F.6 ÁLLÓKÖTÉLZET 
F.6.1 ANYAGOK 
(a) Az állókötélzet ezen belül a vantni, és a forstag anyaga rozsdamentes acél 
(b) A backstage a rozsdamentes acéltól eltérő is lehet
F.6.2 SZERKEZET 
(a) KÖTELEZŐ (1) Orrmerevítő rúdacél (2) Oldalmerevítők rúdacél
(b) TETSZŐLEGES: Nincs 

F.7 FUTÓ KÖTÉLZET 
F.7.1 ANYAGOK: Tetszőleges 


F.7.2 MÉRETEK 
(a) KÖTELEZŐ: Nincs 

G – Vitorlák 

G.1. ELEMEK 
G.1.1. KÖTELEZŐ 
(a) Nagyvitorla (b) Orrvitorla (c) Genakker 
G.1.2. TETSZŐLEGES: 
Top Génua, használata lásd C.5. (b) pont
G.2. ÁLTALÁNOS 
G.2.1. SZABÁLYOK 
(a) A vitorlák feleljenek meg az osztályelőírás, és a gyártási dokumentáció feltételeinek. 
(b) A felmérést az ERS előírásai szerint kell végrehajtani.               
(c) Az osztályjelzés, a nemzeti jelzés, és a rajtszámok mérete és elhelyezése feleljen meg az RRS Appendix G előírásainak. Magyar versenyeken csak a Nagyvitorlán kell ezeket feltüntetni!      
(d) Az osztályjelzés az 5. számú mellékletben látható formában készüljön 
(e) Az osztályjelzést csak a nagyvitorlán kell elhelyezni. 
(f) A vitorlákon szemek, állító lehetőségek, stb. korlátozás nélkül alkalmazhatók.
(g) Minden újszerű – korábban nem alkalmazott – vitorla anyagot az osztálynak engedélyeznie kell. 
(h) Osztály tagsága fenntartja jogát, minden jövőben megjelenő (még az osztályban nem alkalmazott) vitorla technológia (anyag, szerkezet és egyebek) engedélyezésére vagy tiltására.      
G.2.2. FELMÉRÉS 	
(a) A hivatalos felmérő a szabályosságot igazoló felmérést követően a nagy, és orrvitorla esetében annak első, a Genakker esetében annak felső sarkában pecsételje le, és írja alá a vitorlát. Az osztály vitorla felmérője Soponyai Hunor.   
G.2.3. VITORLAKÉSZÍTŐ 
(a) Nincs korlátozás, nem szükséges licensz engedély 

G.3. NAGYVITORLA 
G.3.1. SZERKEZET               
(a) A vitorla anyagára nincs korlátozás (lásd. G.2.1. (h), méretezésére vonatkozó korlátozást a táblázat mutatja.               
(b) A vitorlában a feszítő lattni lehet átmenő rendszerű is. 
(c) A vitorlában maximum 3 reffsor is alkalmazható 
(d) A vitorla alsó éle tetszőlegesen szabad, vagy rögzített         
                            
G.3.2. MÉRETEK  
	Nagyvitorla
	minimum (mm)
	maximum (mm)

	Elsőél (P méret)
	-
	13 800

	Alsó él (E méret)
	-
	4 200

	Hátsóél (Leach)
	-
	14300

	1/4 szélesség (MQW)
	-
	3 820

	1/2 szélesség (MHW)
	-
	3 230

	3/4 szélesség (MTW)
	-
	2 265

	Top szélesség (MHB)
	-
	 800



G.4 ORRVITORLA 
G.4.2 SZERKEZET 
(a) A vitorla anyagára nincs korlátozás (lásd. G.2.1. (h), méretezésére vonatkozó korlátozást a táblázat mutatja. 
(b) Vihar orrvitorla minimális méretezésére nincs meghatározás, és anyagára sincs korlátozás.  

G.4.3 MÉRETEK 
	Orrvitorla
	minimum (mm)
	maximum (mm)

	GENUA
	
	 

	Első él
	-
	 13 900

	Hátsó él
	-
	12 870

	Alsóél
	-
	4 700

	Top szélesség
	-
	85




	Orrvitorla
	minimum (mm)
	maximum (mm)

	TOP GENUA
	 
	 

	Első él
	-
	15 300

	Hátsóél
	-
	14 290

	Alsóél
	-
	7 870






G.5 GENAKKER 
G.5.1 SZERKEZET               
(a)  A vitorla anyaga szövött szerkezetű vagy egyéb jelenleg használatos is lehet (lásd. G.2.1. (h)              
(b)  A vitorla anyaga polyester, poliamid vagy egyéb jelenleg használatos is lehet (lásd. G.2.1. (h)
G.5.2 MÉRETEK  
	Genakker
	minimum (mm)
	maximum (mm)

	Első él (SLU)
	-
	17 840

	Hátsó él (SLE)
	-
	15 480

	Alsó él (SFL)
	-
	8 930

	Félszélesség (SHW)
	-
	xxxxx

	 
Vitorla anyaga (g/m2)
	40
	 



A Genakker fentiekben meghatározott méretei kizárólag irányadók, a valóságban azoktól el lehet térni, de a rudazat fix pontjai az osztályelőírás szerint nem változtathatók.

III. FEJEZET  – MELLÉKLETEK    

2. melléklet       Fedélzeti elrendezés  (1-2)
3. melléklet	Tőkesúly és kormánylap rajz
4. melléklet       Árboc és bum műszaki rajz
5. melléklet       Osztály jelzés (vitorla)
6. melléklet	Taglista

